देखिए, टीवी विजुअल मीडियम है और यहां स्क्रीन पर दिख रहे एंकर-गेस्ट पैनलिस्ट्स के हाव-भाव भी दर्शकों से जबरदस्त संवाद करते हैं. अगर एंकर चुटीले अंदाज में मुस्कुराकर कोई सवाल पूछता है तो उसका मतलब भी फौरन दर्शक समझ जाते हैं. और अगर पैनलिस्ट जवाब देते-देते पानी का ग्लास उठा लेता है, हाथ बांध लेता है या उसके चेहरे पर गुस्से के भाव आते हैं, तो इसका संदेश भी स्क्रीन के जरिए दर्शकों तक फौरन पहुंचता है.